Izlaiduma ceremonija 2026
2026-06-13 12:00 - 14:30 UTC | Zunda krastmala 8, Rīga, Zunda krastmala 8, Rīga, Latvia
Pievienojieties RTU Rīgas Biznesa skolas 2026. gada izlaiduma ceremonijai, lai kopā svinētu mūsu absolventu sasniegumus, augstos mērķus un ieguldīto darbu.
Šis īpašais notikums iezīmē nozīmīgu pagrieziena punktu viņu akadēmiskajā un profesionālajā ceļā, pulcējot absolventus, ģimenes locekļus, mācībspēkus un sadarbības partnerus, lai godinātu nākamo līderu, inovatoru un pārmaiņu veidotāju paaudzi.
Datums: Sestdiena, 13.jūnijs, 2026
Laiks: 12:00 (viesi aicināti ierasties līdz plkst.11:45)
Norises vieta: RTU Domus Auditorialis
Zundas Krastmala 8, Rīga

Saliedēšanas nometne
2026-08-18 - 2026-08-20
Riga Business School organizē saliedēšanās nometni pirmkursniekiem, lai sniegtu iespēju iepazīt savus kursabiedrus, veidot pirmos kontaktus un sākt studiju ceļu kopā ar citiem RBS studentiem.
Pasākums notiek neformālā vidē Saldū un piedāvā dažādas aktivitātes, kas palīdz studentiem iepazīt citam citu un veidot komandas garu.
Šīs nometnes laikā studentiem jāuzsāk arī projekta darbs, ko viņi attīstīs visa semestra garumā. Decembrī studenti prezentē savas idejas plašākai auditorijai, un tradicionāli šajā pasākumā piedalās arī pārstāvji no attiecīgās pašvaldības, kur notikusi saliedēšanās nometne un izstrādāts projekts. Labākie darbi tiek apbalvoti, veicinot radošumu un iniciatīvu.

O-Nedēļa
2026-08-26 - 2026-08-28
O‑nedēļa ir oficiālā un īpašā Rīgas Biznesa skolas iepazīšanās pieredze jauniem studentiem — trīs dienu “orientācijas nedēļa”, kas apvieno satikšanos, mācīšanos un kopienas izzināšanu. Tā palīdzēs tev justies kā mājās jau no pirmās dienas.
Šo trīs dienu laikā tu:1. Piedalīsies “Meet the Neighbour” — RBS tradīcijā, kad jaunie studenti kopā dodas pie tuvāko apkaimes uzņēmumu pārstāvjiem, iepazīst to darbību, gūst ieskatu profesionālajā darbīb un veido kontaktus. 2. Izbaudīsi fotosesiju– tiks uzņemti brīži un veidota lielā pirmkursnieku kopbilde.3. Iepazīsi kursabiedrus, docētājus un studentus — iegūsi jaunus draugus un atbalstu turpmākajam studiju ceļam.4. Iepazīsi RBS kopienu un kompleksa apkārtni — kur studēsi, dzīvosi un veidosi savus studiju gadus, piedaloties arī sociālās un saliedēšanās aktivitātēs.5. Uzzināsi par akadēmisko vidi, studentu klubiem un atbalsta iespējām — viss nepieciešamais, lai droši uzsāktu studentu dzīvi.
O‑nedēļa nav par garlaicīgas informācijas pasniegšanu — tā ir par saskarsmi, piederību un kopību. Pēc šīm trim dienām tu jutīsies kā īsts RBS kopienas dalībnieks un būsi gatavs savam studiju ceļam!
